ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 1.35 கிலோ தங்கம் பறிமுதல்
சென்னை விமான நிலையத்தில் 1.35 கிலோ தங்கத்தை சுங்க அதிகாரிகள் பறிமுதல் செய்தனர். இவற்றின் மதிப்பு ரூ.65.87 லட்சம்.
துபாயில் இருந்து சென்னை வந்த இண்டிகோ விமானத்தில் தங்கம் கடத்தி வரப்படுவதாக கிடைத்த தகவலையடுத்து, அந்த விமானத்தில் சுங்க அதிகாரிகள் சோதனை நடத்தினர். அப்போது விமானத்தின் முன்புறத்தில் உள்ள கழிவறையின் வாஷ்பேஷினுக்கு கீழே, வெள்ளை நிறத்தில் வட்ட வடிவ தட்டு ஒன்று மறைத்து வைக்கப்பட்டிருந்தது. அதன் வெள்ளை நிற பூச்சை அகற்றிப் பரிசோதித்தபோது, அது ஒரு கிலோ எடையுடன் கூடிய தங்கம் என கண்டறிப்பட்டது. இதன் மதிப்பு ரூ.48.77 லட்சம். இதற்கு யாரும் உரிமை கோரவில்லை.
விமானநிலையத்தில் போக்குவரத்து பகுதியை கண்காணித்த போது, அங்குள்ள கழிவறை ஒன்றில் இரண்டு பொட்டலங்கள் கண்டுபிடிக்கப்பட்டன. அவற்றை திறந்து பார்த்தபோது, 503 கிராம் எடையில் தங்கப் பசை இருந்தது. இவற்றிலிருந்து 356 கிராம் தங்கம் பிரித்தெடுக்கப்பட்டது. இவற்றின் மதிப்பு ரூ.17.1 லட்சம். இதற்கும் யாரும் உரிமை கோரவில்லை.
மொத்தம் ரூ.65.87 லட்சம் மதிப்பில் 1.35 கிலோ தங்கம், சுங்க சட்டத்தின் கீழ் பறிமுதல் செய்யப்பட்டதாகவும், இது தொடர்பாக மேலும் விசாரணை நடைப்பெற்று வருவதாகவும் சென்னை சர்வதேச விமான நிலையத்தின் சுங்கத்துறை ஆணையர் அறிக்கை ஒன்றில் கூறியுள்ளார்.
பிரதமர் அலுவலகம்
சவுத்ரி அஜித் சிங் அவர்களின் மறைவுக்கு பிரதமர் இரங்கல்
முன்னாள் மத்திய அமைச்சர் சவுத்ரி அஜித் சிங் அவர்களின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரை வாயிலாக வெளியிட்டுள்ள செய்தியில், சவுத்ரி அஜித் சிங் அவர்களின் மறைவுக்கு பிரதமர் தனது துயரினைத் தெரிவித்துள்ளார். விவசாயிகளின் நலனில், சவுத்ரி அஜித் சிங் காட்டிய ஈடுபாட்டையும், மத்திய அரசின் பல்வேறு துறைகளை திறம்படக் கையாண்ட அவரது ஆற்றலையும் நினைவு கூர்ந்த பிரதமர் திரு மோடி, அன்னாரின் குடும்பத்தினருக்கும், நண்பர்களுக்கும் தனது இரங்கல்களைத் தெரிவித்துள்ளார்.
(
PIB Headquarters
சீனப்பட்டாசுகளை சட்ட விரோதமாக இறக்குமதி செய்தால் கடும் நடவடிக்கை – சுங்கத்துறை முதன்மை ஆணையர் எச்சரிக்கை
சீனவிலிருந்து பட்டாசுகளை கடத்தி, அவற்றை சட்டவிரோதமாக இந்திய சந்தையில் விற்பது, மோசமான நடவடிக்கையாகும். சீனப் பட்டாசு இறக்குமதிக்கு கட்டுப்பாடுகள் விதிக்கப்பட்டுள்ளதால், அவற்றை வைத்திருப்பதோ, எடுத்துச் செல்வதோ, சேர்த்து வைப்பதோ, கடத்திச் செல்வதோ, பதுக்கிவைப்பதோ, விற்பனை செய்வதோ அல்லது வாங்குவதோ, சுங்கச்சட்டம் 1962-ன்படி, தண்டனைக்குரிய குற்றமாகும்.
சீனப் பட்டாசுகளைப் பயன்படுத்துவது, வெடிமருந்துகள் விதிகள் 2008-க்கு, முரண்பாடான செயலாகும். சீனப் பட்டாசுகளில், சிவப்பு காரீயம், தாமிர ஆக்ஸைடு, லித்தியம் போன்ற தடை செய்யப்பட்ட வேதிப்பொருட்கள் உள்ளதால், அவை கேடுவிளைவிப்பதாகும். இந்த வேதிப்பொருட்கள் மிகவும் ஆபத்தானதும், சுற்றுச்சூழலுக்கு தீங்கு விளைவிக்கக் கூடியவையாகும். சீனப் பட்டாசுகளை வாங்குவதால், நமது பொருளாதாரத்திற்கு பாதிப்பு ஏற்படுவதுடன், உள்நாட்டு தொழிலுக்கு அபாயத்தையும் விளைவிக்கிறது.
எனவே, மக்கள் இத்தகைய கேடு விளைவிக்கும் சீனப் பட்டாசுகளின் அட்டைகளில் உள்ள விவரங்களைப் பார்த்து, அவற்றைத் தவிர்க்குமாறு அறிவுறுத்தப்படுகின்றனர். சீனப்பட்டாசுகளை யாரேனும் இருப்பு வைத்திருப்பதோ, விற்பனை செய்வதோ தெரியவந்தால், பொதுமக்கள் சென்னை சுங்கத்துறை கட்டுப்பாட்டு அறைக்கு 044-2524 6800 என்ற தொலைபேசி எண்ணில் தொடர்பு கொண்டு தெரிவிக்குமாறு கேட்டுக் கொள்ளப்படுகிறார்கள்.
சட்டவிரோத சீனப் பட்டாசு இறக்குமதி செய்வோர், விற்பவர் மற்றும் வாங்குபவர் மீது 1962 ஆம் ஆண்டின் சுங்கச் சட்டத்தின்கீழ், சுங்கத்துறை கடும் நடவடிக்கை எடுக்கும் எனறு சுங்கத்துறை முதன்மை ஆணையர் வெளியிட்டுள்ள செய்திக்குறிப்பில் தெரிவித்துள்ளார்.
மத்திய அமைச்சரவை
லட்சுமி விலாஸ் வங்கியை டிபிஎஸ் வங்கியுடன் இணைக்க அமைச்சரவை ஒப்புதல்
வங்கிகள் இணைப்புத் திட்டத்தின் கீழ் டிபிஎஸ் வங்கியுடன் லட்சுமி விலாஸ் வங்கியை இணைப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்தத் திட்டத்திற்கு ஒப்புதல் அளிக்கப்பட்டதன் மூலம், குறிப்பிட்ட தேதியில் டிபிஎஸ் வங்கியுடன் லட்சுமி விலாஸ் வங்கி இணைக்கப்படும். இதன் மூலம் வாடிக்கையாளர்கள் வைப்புத்தொகையை திரும்பப் பெறுவதற்கு எந்தக் கட்டுப்பாடும் இருக்காது.
2020 நவம்பர் 17 அன்று, முதலீட்டாளர்கள் நலனை உறுதி செய்யும் நோக்கிலும், வங்கியியல் நிலைத்தன்மையைப் பாதுகாக்கும் வகையிலும், 30 நாட்கள் தடைக்காலத்தை லட்சுமி விலாஸ் வங்கியின் மீது இந்திய ரிசர்வ் வங்கி விதித்தது.
விரைவான இணைப்பு, லட்சுமி விலாஸ் வங்கியின் சிக்கலுக்கான தீர்வு ஆகியவை, முதலீட்டாளர்கள், பொதுமக்கள் மற்றும் நிதி அமைப்பின் நலனைப் பாதுகாக்கும் அதே சமயத்தில் தூய்மையான வங்கி அமைப்பை வழங்குவதற்கான அரசின் உறுதியோடு ஒத்துள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1675604
பிரதமர் அலுவலகம்
குவாட் தலைவர்கள் உச்சிமாநாட்டில் ஆஸ்திரேலிய பிரதமர் அந்தோணி அல்பானீசுடன் பிரதமர் மோடி சந்திப்பு
குவாட் தலைவர்கள் உச்சி மாநாட்டில் கலந்து கொள்வதற்காக ஜப்பான் சென்றுள்ள பிரதமர் மோடி பல்வேறு நாட்டு தலைவர்களை சந்தித்துப் பேச்சுவார்த்தை நடத்தி வருகிறார். அதன்ஒரு பகுதியாக, ஆஸ்திரேலிய பிரதமர் அந்தோணி அல்பானீசை சந்தித்து பேசினார்.
அப்போது, தேர்தலில் வெற்றி பெற்றமைக்காக அல்பானீசுக்கு மோடி வாழ்த்து தெரிவித்தார். அதனைத் தொடர்ந்து வர்த்தகம், தொழில் முதலீடு, பாதுகாப்பு, உற்பத்தி, அறிவியல் தொழில்நுட்பம், புதுப்பிக்கத்தக்க எரிசக்தி, கல்வி, விளையாட்டு உள்ளிட்ட துறைகளில் இருநாடுகளின் பன்முக ஒத்துழைப்புகள் தொடர்பாக பேச்சுவார்த்தை நடத்தினர்.
மேலும், இருநாடுகளிடையேயான உறவில் நேர்மறையான வேகத்தை தொடர இருநாட்டு தலைவர்களும் தங்கள் விருப்பத்தை வெளிப்படுத்தினர். அதைத்தொடர்ந்து விரைவில் இந்தியாவுக்கு வருமாறு ஆஸ்திரேலிய பிரதமர் அந்தோணி அல்பானீசுக்கு பிரதமர் மோடி அழைப்பு விடுத்தார்.
எரிசக்தி அமைச்சகம்
புதுப்பிக்கத்தக்க எரிசக்தித் தொழிலுக்கு கூட்டு முயற்சி நிறுவனத்தை ஏற்படுத்த ஓஎன்ஜிசியுடன் என்டிபிசி புரிந்துணர்வு ஒப்பந்தம்
புதுப்பிக்கத்தக்க எரிசக்தி தொழிலுக்கு கூட்டு முயற்சி நிறுவனத்தை தொடங்க, மின்சக்தி அமைச்சகத்தின் கீழ் செயல்படும் பொதுத்துறை நிறுவனமான தேசிய அனல் மின் கார்பரேஷன் லிமிடெட் , மற்றும் பெட்ரோலியம் மற்றும் இயற்கை வாயு அமைச்சகத்தின் கீழ் செயல்படும் எண்ணெய் மற்றும் இயற்கை வாயு நிறுவனம்  ஆகியவை புரிந்துணர்வு ஒப்பந்தம் செய்துள்ளன. இந்த ஒப்பந்தம் புதுப்பிக்கத்தக்க எரிசக்தி தொழிலில் இரு நிறுவனங்களும் கால் பதிப்பதை அதிகரிக்க உதவும்.
இந்த புரிந்துணர்வு ஒப்பந்தம் என்டிபிசி இயக்குனர் திரு ஏ.கே.குப்தா, மற்றும் ஓன்ஜிசி நிறுவனத்தின் நிதிப்பிரிவு இயக்குனரும் தொழில் மேம்பாடு மற்றும் கூட்டு முயற்சி பொறுப்பு அதிகாரியுமான திரு. சுபாஷ் குமார் ஆகியோரால் கையெழுத்திடப்பட்டது. இந்த ஒப்பந்த நடவடிக்கை என்டிபிசி தலைமை நிர்வாக இயக்குனர் திரு. குர்தீப் சிங், ஓஎன்ஜிசி தலைமை நிர்வாக இயக்குனர் திரு ஷாஷி சங்கர் ஆகியோர் முன்னிலையிலும், இரு நிறுவனங்களின் இதர இயக்குனர்கள் மற்றும் அதிகாரிகளின் முன்னிலையில் காணொலிக் காட்சி மூலம் நடை பெற்றது.
இந்த ஒப்பந்தத்தின்படி, என்டிபிசி மற்றும் ஓஎன்ஜிசி ஆகியவை இந்தியாவிலும், வெளிநாடுகளிலும் கடலுக்குள் காற்றாலை மின்சக்தி கருவிகள் அமைப்பது மற்றும் இதர புதுப்பிக்கத்தக்க எரிசக்தி திட்டங்கள் அமைப்பது பற்றி ஆராயும். மேலும் நீடிப்புத்திறன், சேமிப்பு, இ-இயங்குதிறன், மற்றும் இஎஸ்ஜி  தொடர்பான திட்டங்களில் உள்ள வாய்ப்புகள் குறித்தும் இந்த நிறுவனங்கள் ஆராயும்.
நிதி அமைச்சகம்
நாகாலாந்தில் கல்வியின் தரத்தை மேம்படுத்த உலக வங்கியுடன் மத்திய அரசு ஒப்பந்தம்
நாகாலாந்தில் உள்ள பள்ளிகளில் கற்பிக்கும் முறைகள், கற்றல் சூழல், பள்ளிகளின் நிர்வாகம் ஆகியவற்றை மேம்படுத்த 68 மில்லியன் அமெரிக்க டாலர் மதிப்பிலான கடன் திட்டத்தில் மத்திய அரசு, நாகாலாந்து அரசு மற்றும் உலக வங்கி ஆகியவை இன்று கையெழுத்திட்டன.
‘‘நாகலாந்து: வகுப்பறை கற்பித்தல் மற்றும் அதற்கான சூழல்களை அதிகரிக்கும் திட்டம்’’, அங்குள்ள பள்ளிகளில் கற்பிக்கும் முறைகளை மேம்படுத்தும்; ஆசிரியர்களின் தொழில் மேம்பாட்டுக்கான வாய்ப்பை உருவாக்கும், ஆன்லைன் மூலமான கற்றல் தொழில்நுட்பத்தை உருவாக்கும்; கொள்கைகளையும், திட்டங்களையும் சிறப்பாக கண்காணிக்க உதவும்.
இது போன்ற ஒருங்கிணைந்த அணுகுமுறை, வழக்கமான கல்வி முறைக்கும், கொவிட்-19 தொற்றால் ஏற்பட்டால் சவால்களை குறைக்கவும் உதவும். இந்த சீர்திருத்தங்கள் மூலம் நாகாலாந்து அரசு பள்ளிகளில் உள்ள சுமார், 1,50,000 மாணவர்கள் மற்றும் 20,000 ஆசிரியர்கள் பயனடைவர்.
இது குறித்து பொருளாதார விவகாரத்துறை கூடுதல் செயலாளர் திரு.சி.எஸ்.மொஹபத்ரா கூறுகையில், ‘‘மேம்பாட்டு உத்திகளில், மனித வள மேம்பாடு முக்கிய பங்காற்றுகிறது. இந்தியாவின் கல்விமுறையை மாற்ற மத்திய அரசு பல ஆக்கப்பூர்வமான நடவடிக்கைகளை மேற்கொண்டுள்ளது’’ என்றார்.
இந்த ஒப்பந்தத்தில் மத்திய அரசு சார்பில் திரு மொஹபத்ரா, நாகாலாந்து அரசு சார்பில் பள்ளி கல்வித்துறை முதன்மை இயக்குநர் திரு ஷாநவாஸ், உலக வங்கி சார்பில், இந்தியாவின் இயக்குனர் திரு ஜூனைத் அகமது ஆகியோர் கையெழுத்திட்டனர்.
திரு ஜூனைத் அகமது கூறுகையில், ‘‘இந்தியாவில் குழந்தைகள் பள்ளிக்கு செல்வது கடந்த சில ஆண்டுகளாக அதிகரித்தாலும், தொழிலாளர் சந்தையின் தேவையை நிறைவேற்றவும், எதிர்கால வளர்ச்சிக்கும், கல்வியின் தரத்தை மேம்படுத்த வேண்டியுள்ளது’’ என்றார்.
இத்திட்டத்துக்காக மறுசீரமைப்பு மற்றும் மேம்பாட்டுக்கான சர்வதேச வங்கியில்  பெறும் 68 மில்லியன் அமெரிக்க டாலர் மதிப்பிலான கடனை 14.5 ஆண்டு காலத்துக்குள் அடைக்க வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700111
பிரதமர் அலுவலகம்
ராஜஸ்தான், பார்மரில் ராஜஸ்தான் சுத்திகரிப்பு நிலையத்தின் பணி துவக்க விழாவில் பிரதமர் பங்கேற்கிறார்
பிரதமர் திரு. நரேந்திர மோடி அவர்கள், 2018, ஜனவரி, 16 அன்று ராஜஸ்தான், பார்மர் மாவட்டம், பச்பத்ராவில் ராஜஸ்தான் சுத்திகரிப்பு நிலையத்தின் பணியை துவக்கி வைக்கும் நிகழ்ச்சியில் பங்கேற்க உள்ளார். மேலும் அவர் பொதுக்கூட்டத்திலும் உரையாற்றுகிறார்.
ராஜஸ்தான் எண்ணெய் மற்றும் எரிவாயு ஆதாரங்களை மிகுந்த அளவில் கொண்டுள்ளது. ராஜஸ்தான் சுத்திகரிப்பு நிலையம், இம்மாநிலத்தின் முதலாவதாகும். அது 9 எம்.எம்.டி.பி.ஏ. சுத்திகரிப்பு-மற்றும்-பெட்ரோகெமிக்கல் வளாகமாக உள்ளது. இந்த சுக்திகரிப்பு நிலையத்திலிருந்து வெளிவரும் பொருட்கள் உயரிய பி.எஸ்.6 உமிழ்வு தரத்திற்கு ஏற்ப இருக்கும். இத்திட்டத்தின் உத்தேசமான செலவு ரூ.43,000 கோடியாகும். இத்திட்டம் எச்.பி.சி.எல். மற்றும் ராஜஸ்தான் அரசின் கூட்டுத் திட்டமாகும்.
இந்நிகழ்ச்சியில் ராஜஸ்தான் ஆளுநர் மற்றும் முதல்வர் மற்றும் பல்வேறு மத்திய அமைச்சர் கலந்து கொள்வார்கள் என எதிர்பார்க்கப்படுகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நல்லாட்சி தினத்தைக் குறிக்கும் வகையில் பணியாளர் நலன், பொதுமக்கள் குறை தீர்ப்பு, ஓய்வூதியங்கள் அமைச்சகத்தின் முக்கியமான முன்முயற்சிகள், சாதனைகள் குறித்த இ-புத்தகங்கள், புதுப்பிக்கப்பட்ட ப்ரோபிட்டி போர்ட்டல், இ-எச்ஆர்எம்எஸ் 2.0 போர்ட்டல் ஆகியவற்றை மத்திய அமைச்சர் டாக்டர் கஜேந்திர சிங் நாளை வெளியிடுகிறார்
நல்லாட்சி தினத்தைக் குறிக்கும் வகையில் பணியாளர் நலன், பொதுமக்கள் குறை தீர்ப்பு, ஓய்வூதியங்கள் அமைச்சகத்தின் முக்கியமான முன்முயற்சிகள், சாதனைகள் குறித்த இ-புத்தகங்கள், புதுப்பிக்கப்பட்ட ப்ரோபிட்டி போர்ட்டல், இ-எச்ஆர்எம்எஸ் 2.0 போர்ட்டல் ஆகியவற்றை மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; ; பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் கஜேந்திர சிங் நாளை புதுதில்லியில் வெளியிடுவார்.
தொலைநோக்குப் பார்வை கொண்ட நமது முன்னாள் பிரதமர், பாரத ரத்னா, அடல் பிகாரி வாஜ்பாயின் பிறந்த நாளை நினைவுகூர்வதாகவும் உள்ள நல்லாட்சி வாரம் 2022 டிசம்பர் 19 அன்று "கிராமங்களுக்கு நிர்வாகம்" என்ற பிரச்சாரத்துடன் நாடுமுழுவதும் தொடங்கப்பட்டது. டிசம்பர் 25 வரை நடைபெறும் ஒரு வார கால நிகழ்ச்சிகளின் நிறைவு குறித்து டாக்டர் ஜிதேந்திர சிங் வெளியிட்டிருக்கும் செய்தியில், "ஒட்டுமொத்த அரசு அணுகுமுறை" என்பது, "எனது அரசு சாமானிய மக்களுக்காகப் பாடுபடுகிறது. எங்களின் முன்னுரிமை தேசத்தின் ஏழைகள். துடிப்புமிக்க, தடையற்ற ஆட்சியின் மூலம் நல்ல நிர்வாகத்தை அளிக்க நாங்கள் விரும்புகிறோம்" என்ற பிரதமர் நரேந்திர மோடியின் தொலைநோக்குப் பார்வையின் நீட்சியாகவே உள்ளது என்று கூறியுள்ளார்.
ஏற்கனவே உள்ள இ-எச்ஆர்எம்எஸ் இணையப் பக்கத்தில் ஊழியர்கள் குறிப்பிட்ட சேவைகளை மட்டுமே பெற்று வந்தனர். மேலும் மற்ற மனிதவள செயலிகளோடு இணைக்கப்படவில்லை. இதன் காரணமாக டிஜிட்டல் சேவை மூலம் முழுமையான பயன்களைப் பெறமுடியாத நிலை ஏற்பட்டது. அரசின் முன் முயற்சிகள் மற்றும் மனிதவள செயல்களுடன் தடையற்ற தொடர்பையும் கொள்ள இயலவில்லை. எனவே புதுப்பிக்கப்பட்ட இ-எச்ஆர்எம்எஸ் 2.0 இணையப் பக்கத்தை டாக்டர் ஜிதேந்திரசிங் தொடங்கி வைப்பார்.
இடமாற்றங்கள்  அயல்பணி, வெளிநாட்டுப் பயணம், பயிற்சிகள், கண்காணிப்பு நிலைமை, அயல்பணி வாய்ப்புகள், பணிப்புத்தகம் மற்றும் விடுமுறை, சுற்றுப்பயணம், செலவினத்தைத் திரும்பப்பெறுதல் போன்ற மனிதவள அடிப்படை சேவைகளும் டிஜிட்டல் முறையில் ஊழியர்களுக்குக் கிடைக்க வசதியாக இந்த இணையப்பக்கம் புதுப்பிக்கப்பட்டுள்ளது. புதுப்பிக்கப்பட்ட எச்ஆர்எம்எஸ் 2.0 இணையப்பக்கம் பல ஆயிரம் மனித உழைப்பு நேரத்தையும் அச்சடிக்கும் ஆயிரக்கணக்கான டன் காகிதத்தையும் சேமிக்க உதவும். பணியாளர்களின் திருப்தியை அதிகரிக்கவும், பணி செயல்பாடுகள் நடைமுறைகளை எளிதாக்கவும், நிர்வாக செயல்பாட்டில் உற்பத்தித்திறன் மற்றும் வெளிப்படைத் தன்மையை விரிவுபடுத்தவும் இது பயன்படும்.
மத்திய அரசால் தொடங்கப்பட்ட கர்மயோகி இயக்கத்தின் கீழ், தொழில்முறை சார்ந்த, நன்கு பயிற்சி பெற்ற, எதிர்காலத்திற்குத் தயாரான இந்தியக் குடிமைப் பணியாளர்களை உருவாக்கும் நோக்கத்துடன் கர்மயோகி பாரத்  மூலம் ஐகாட் கர்மயோகி இணையப் பக்கத்தின் செல்பேசி செயலியையும் அமைச்சர் தொடங்கி வைப்பார்.
சிறப்பு சேவைகள் மற்றும் கட்டுரைகள்
ரூ. 2.17 கோடி மதிப்பில் 4.15 கிலோ தங்கத்தை சென்னை விமான நிலைய சுங்கத் துறையினர் பறிமுதல். 7 பேர் கைது
தங்கத்தை கடத்துவதில் புதிய செயல்முறை பின்பற்றப்படுவது தெரியவந்துள்ளது. சென்னை விமானநிலைய சுங்கத் துறையினர் மேற்கொண்ட சோதனையில் பாலிதீன்/ ரப்பர் உரைகளில் வைக்கப்பட்டு, கயிற்றால் சுற்றப்பட்ட தங்கப் பசை அடங்கிய குப்பிகளை கடத்தல்காரர்கள் விழுங்குவது கண்டுபிடிக்கப்பட்டுள்ளது. இவ்வாறு தங்கம் கடத்தப்படுவது முதன்முறையாக சென்னையில் தெரியவந்துள்ளது. இதுவரை தங்கப்பசை அடங்கிய பொட்டலங்கள் மலக்குடலில் மறைத்துவைத்தே கடத்தி வரப்பட்டன.
உளவுப் பிரிவினரிடம் இருந்து கிடைத்த தகவலின் அடிப்படையில் எமிரேட்ஸ் ஈகே 542, ஏர் அரேபியா ஜி9471 ஆகிய விமானங்களின் மூலம் துபாய் மற்றும் ஷார்ஜாவில் இருந்து சென்னை வந்த திருச்சியைச் சேர்ந்த கனகவல்லி , நிஷாந்தி  கலா பிரதீப்குமார்  ஜெயராஜ் , புதுக்கோட்டையைச் சேர்ந்த ஜெகதீஷ்  காபர் கான்  ராமநாதபுரத்தைச் சேர்ந்த முஹம்மத் ஹிக்காம்  மற்றும் தஸ்லிம் பாத்திமா  ஆகியோர் தங்கம் கடத்துவதாக எழுந்த சந்தேகத்தின் பேரில் கடந்த ஜனவரி 22-ஆம் தேதி விமானநிலைய சுங்கத் துறையினர் அவர்களை தடுத்து நிறுத்தினர்.
அவர்களிடம் நடத்தப்பட்ட விசாரணையில் அவர்கள் தங்களது வயிற்றிலும் மலக்குடலிலும் தங்கம் கடத்தி வந்திருப்பதை ஒப்புக்கொண்டனர். தாங்கள் புறப்படுவதற்கு முன்பு தங்கப் பசை அடங்கிய குப்பிகளை விழுங்கியிருப்பதாக அவர்கள் தெரிவித்தனர். மேலும் சுங்க சட்டத்தின்கீழ் அவர்களது உடலிலிருந்து குப்பிகளை வெளியில் எடுப்பதற்கு எழுத்து பூர்வமான தன்னார்வ கோரிக்கையை அவர்கள் முன்வைத்தனர். அதன்படி மருத்துவ நிபுணரின் கண்காணிப்பில் குப்பிகளை பறிமுதல் செய்வதற்காக அவர்கள் ஸ்டான்லி அரசு மருத்துவமனையில் சேர்க்கப்பட்டனர். மிகவும் சிக்கலான இந்த முறையில், இயற்கையான வழியில் குப்பிகளை வெளியேற்றுவதற்காக கடுமையான உணவுகள் அவர்களுக்கு வழங்கப்பட்டன. இந்த செயல்முறை முழுவதும் நிறைவடைவதற்கு எட்டு நாட்கள் தேவைப்பட்டன.
15-24 கிராம் வரையிலான ஒவ்வொரு குப்பியும் 1.1-1.7 சென்டிமீட்டர் அகலத்தில் இருந்தது. 8 பயணிகளின் வயிற்றிலிருந்தும் ரூ. 1.28 கோடி மதிப்பில் 2.88 கிலோ எடையில் 161 குப்பிகள் பறிமுதல் செய்யப்பட்டன. மேலும் ரூ. 51.36 லட்சம் மதிப்பில் 1.18 கிலோ எடையில் 8 பொட்டலங்கள் அடங்கிய 61 குப்பிகளும் பறிமுதல் செய்யப்பட்டன. இவை தவிர ரூ. 30.64 லட்சம் மதிப்பில் 3 தங்க சங்கிலிகள், 8 தங்க வெட்டுத் துண்டுகள், 8 தங்க மோதிரங்கள், தங்கப் பசை அடங்கிய 2 பொட்டலங்கள் ஆகியவை அவர்களது கை பைகளிலிருந்தும், கால் சட்டையின் பைகளிலிருந்தும் பறிமுதல் செய்யப்பட்டன. மொத்தமாக 8 பயணிகளிடமிருந்து ரூ. 2.17 கோடி மதிப்பில் 4.15 கிலோ தங்கம் சுங்கச் சட்டத்தின்கீழ் பறிமுதல் செய்யப்பட்டதோடு, ஏழு பேரும் கைது செய்யப்பட்டனர்.
மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவித்துள்ளார்.
பெண்கள் மற்றும் குழந்தை நலன் அமைச்சகம்
ஊட்டச்சத்து திட்டம் குறித்த பல்வேறு நிகழ்ச்சிகள் திங்களன்று மும்பையில் நடைபெறவுள்ளன
மும்பையின் பல்வேறு பகுதிகளில் உள்ள சமுதாயத்தின் பல்வேறு பிரிவுகளுக்கு இடையே 2021 செப்டம்பர் 6 அன்று ஊட்டச்சத்து மாதத்தின் கீழ் ஊட்டச்சத்து விழிப்புணர்வு பிரச்சார நிகழ்ச்சிகள் நடைபெறவுள்ளன.
மத்திய மகளிர் மற்றும் குழந்தைகள் மேம்பாடு அமைச்சகம் மற்றும் மத்திய சிறுபான்மையினர் நலன் அமைச்சகம் இணைந்து நடத்தும் இந்த நிகழ்ச்சிகளில் மத்திய மகளிர் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இரானி மற்றும் மத்திய சிறுபான்மையினர் நலன் அமைச்சர் திரு முக்தார் அப்பாஸ் நக்வி ஆகியோர் கலந்து கொள்கின்றனர்.
கிறிஸ்துவ, புத்த, இஸ்லாமிய, பார்சி, சமண மற்றும் சீக்கிய சமுதாயங்களை சேர்ந்த மற்றும் ஏழைகள் வசிக்கும் மற்றும் பின்தங்கிய பகுதிகளை சேர்ந்த பெண்கள் தங்கள் குடும்ப உறுப்பினர்களுடன் ஊட்டச்சத்து திட்ட நிகழ்ச்சிகளில் கலந்து கொள்கின்றனர்.
ஊட்டச்சத்தின் பலன்கள் குறித்து அவர்களுக்கு எடுத்துரைக்கப்படுவதோடு, ஊட்டச்சத்து பெட்டகங்களும் அவர்களுக்கு வழங்கப்படும்.
நிகழ்ச்சிகளில் கலந்து கொள்வதற்கு முன்னதாக தாராவியில் உள்ள ஒருங்கிணைந்த குழந்தைகள் மேம்பாட்டு மையத்தை பார்வையிட உள்ள மத்திய மகளிர் மற்றும் குழந்தைகள் மேம்பாடு அமைச்சர், பயனாளிகள் மற்றும் அரசு சாரா தொண்டு நிறுவனங்களுடன் உரையாட உள்ளார். இத்திட்டத்தின் பயனாளிகளின் இல்லங்களுக்கும் அவர் செல்லவுள்ளார்.
2019 ஊட்டச்சத்து மாதத்தின் போது இந்தியா முழுவதும் 3.66 கோடி நிகழ்ச்சிகள் நடைபெற்ற நிலையில், 2020 ஊட்டச்சத்து மாதத்தின் போது 12.84 லட்சம் மரம் நடும் நிகழ்ச்சிகள் நடைபெற்றன. அங்கன்வாடி மையங்கள் மற்றும் பொது இடங்களில் மாபெரும் மரம் நடும் நிகழ்வு மற்றும் ஊட்டச்சத்து தோட்டங்களை உருவாக்கும் திட்டம் செயல்படுத்தப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751995
பாதுகாப்பு அமைச்சகம்
வெள்ளத்தால் பாதிக்கப்பட்ட மாநிலங்களில் இந்திய விமானப்படை தொடர்ந்து நிவாரணப் பணிகளை மேற்கொண்டு வருகிறது
1.ஹிமாச்சலப் பிரதேசம் மற்றும் பஞ்சாப் மாநிலங்களில் தற்போதுள்ள வெள்ள நிலைமையை கருத்தில் கொண்டு, இந்திய விமானப்படை பேரிடர் மீட்பு நடவடிக்கைகளில் முழுமையாக ஈடுபட்டுள்ளது. கடந்த 48 மணி நேரத்தில், மொத்தம் 40 முறைகளில், 126 பேர் மீட்கப்பட்டு, 17 டன் நிவாரணப் பொருட்கள் பல்வேறு பகுதிகளில் வழங்கப்பட்டுள்ளன.
2. ஹரியானாவில் கடந்த 24 மணி நேரத்தில் வெள்ளம் பாதித்த பகுதிகளை நோக்கி பெரிய அளவில் மீட்பு நடவடிக்கைகள் மேற்கொள்ளப்பட்டுள்ளன. நிஹாரா, அலாவுதீன் மஜ்ரா, பிஷன்கர், செக்டா, புன்னி, மும்னி, செக்டி மற்றும் ஜான்சுய் ஆகிய கிராமங்களுக்கு எம்-17 ஹெலிகாப்டர்கள் மூலம் அத்தியாவசியப் பொருட்கள், தார்பாய்கள், உணவு மற்றும் தண்ணீர் பாட்டில்கள் அடங்கிய நிவாரணப் பொருட்கள் வழங்கப்பட்டன.
3. விமானப்படை வீரர்கள், எம்-17 மற்றும் சினூக் ஹெலிகாப்டர்கள், ஏஎன்-32 மற்றும் சி-130 விமானங்கள் போன்ற அனைத்தும் வெள்ளமீட்பு நடவடிக்கைகளை மேற்கொள்வதற்கு தயார் நிலையில் உள்ளன.
இளைஞர் நலன் மற்றும் விளையாட்டு அமைச்சகம்
மத்திய தகவல், ஒலிபரப்பு, இளைஞர் நலன் மற்றும் விளையாட்டுத் துறை அமைச்சர் திரு.அனுராக் தாக்கூர், அமிர்தசரசில் உள்ள குருநானக் தேவ் பல்கலைக் கழகத்தில் வீரர்களை நாளை கௌரவிக்கிறார்
மத்திய தகவல், ஒலிபரப்பு மற்றும் இளைஞர் நலன் மற்றும் விளையாட்டுத்துறை அமைச்சர் திரு.அனுராக் தாக்கூர், அமர்தசரசில் உள்ள குருநானக் தேவ் பல்கலைக் கழக மாணவர்களை, நாளை நடைபெறும் ஆண்டு விளையாட்டு விழாவில், பரிசுகளை வழங்கி கௌரவிக்க உள்ளார்.
சர்வதேச, கேலோ இந்தியா மற்றும் அகில இந்திய அளவில் நடைபெற்ற பல்வேறு விளையாட்டுப் போட்டிகளில் விருது வென்ற வீரர்களை, அமிர்தசரசில் உள்ள குருநானக் தேவ் பல்கலைக் கழகத்தில், 2022 செப்டம்பர் 20 அன்று நடைபெறவுள்ள 52-வது ஆண்டு விளையாட்டு விழாவில் கௌரவிக்க உள்ளார். அப்போது, சிறந்த வீரர்களுக்கான ரொக்கத்தொகை மற்றும் ஒட்டுமொத்தத்தில் சிறப்பாக செயல்படும் கல்லூரிகளுக்கு கோப்பை உள்ளிட்ட பரிசுகளை வழங்குகிறார்.
திரு.அனுராக் தாக்கூர் சிறப்பு விருந்தினராக பங்கேற்கும் நிகழ்ச்சியில், பஞ்சாப் மாநில விளையாட்டு மற்றும் இளைஞர் சேவைகள் துறை அமைச்சர் திரு.குர்மீத் சிங் தலைமையுரை ஆற்றுகிறார். மேலும், பல்கலைக் கழக துணைவேந்தர் பேராசிரியர் திரு.ஜஸ்பால் சிங் சாந்து, வீரர்கள் மற்றும் விருந்தினர்களிடையே உரையாற்றுவார்.
குருநானக் தேவ் பல்கலைக் கழகம், விளையாட்டுத் துறையில் அற்புதமான முன்னேற்றம் அடைந்து வருகிறது. மேலும், இந்தியாவின் உயரிய மௌலானா அபுல் கலாம் ஆசாத் விருதை 23 முறை வென்று சாதனை படைத்துள்ளது. அர்ஜுனா விருது வென்ற 35 பேரையும், பத்ம ஸ்ரீ விருது பெற்ற 6 பேரையும், துரோணாச்சார்யா விருது வென்ற 2 பேரையும் இந்த பல்கலைக் கழகம் உருவாக்கியுள்ளது.
இதன் உடற்கல்வித்துறை, ஒவ்வொரு ஆண்டும் குருநானக் தேவ் பல்கலைக் கழக கல்லூரிகளுக்கு இடையேயான  சாம்பியன் பட்டங்களுக்கு போட்டிகளை ஏற்பாடு செய்கிறது. மேலும், அகில இந்திய பல்கலைக் கழகங்களுக்கிடையே போட்டிகளில் பங்கேற்பதற்காக 70-க்கும் மேற்பட்ட அணிகளை  அனுப்புகிறது. இந்திய விளையாட்டு ஆணையம், ஹாக்கி மற்றும் கைப்பந்து ஆகிய விளையாட்டுகளுக்கான கேலோ இந்தியா மையங்களையும், வாள் வீச்சு மற்றும் வில் வித்தை பிரிவுகளுக்கான கேலோ இந்தியா பயிற்சி நிலையங்களையும், இந்த பல்கலைக் கழகம் அமைத்துள்ளது.
ஒவ்வொரு ஆண்டும், ஆண்டு விளையாட்டு பரிசளிப்பு விழாவுக்கு பல்கலைக் கழகம், ஏற்பாடு செய்கிறது. இதில் சுமார் 250 விளையாட்டு வீரர்களுக்கு  ரூ.2 கோடி ரொக்கப் பரிசாக வழங்குகிறது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
கோவிட்-19 நோய்த் தொற்றைத் தடுத்தல், கட்டுப்படுத்துதல் மற்றும் சூழ்நிலைகளைக் கையாள்வதில் மாநிலங்கள் / யூனியன் பிரதேசங்களின் ஒத்துழைப்புடன் படிப்படியாக முன்கூட்டியே சிந்தித்து, ஆக்கபூர்வமான நடவடிக்கைகளை இந்திய அரசு மேற்கொண்டு வருகிறது. இந்த நடவடிக்கைகள் தொடர்ந்து உயர்நிலை அளவில் மறு ஆய்வு செய்து, கண்காணிக்கப் படுகின்றன.
தனிப்பட்ட முழு உடல் பாதுகாப்புக் கவச உடைகளை  சரியான வகையில், தேவைக்கேற்ப பயன்படுத்துவதற்கான கூடுதல் வழிகாட்டுதல்களை மத்திய சுகாதாரம் மற்றும் குடும்ப நல அமைச்சகம் நேற்று வெளியிட்டது. `தனிப்பட்ட முழு உடல் பாதுகாப்புக் கவச உடைகளை தேவைக்கேற்ப பயன்படுத்துதல்' தொடர்பாக ஏற்கெனவே வெளியிட்டப்பட்ட வழிகாட்டுதல்களின் தொடர்ச்சியாக இவை அமைந்துள்ளன. விரிவான வழிகாட்டுதல்களை பின்வரும் இணையதளச் சுட்டியில் காணலாம்.:
https://www.mohfw.gov.in/pdf/AdditionalguidelinesonrationaluseofPersonalProtectiveEquipmentsettingapproachforHealthfunctionariesworkinginnonCOVIDareas.pdf
நோய் பாதித்தவர்களில் 9950 பேர் இதுவரையில் குணமடைந்துள்ளனர். கடந்த 24 மணி நேரத்தில் 1061 பேருக்கு இந்த நோய் குணமாகியுள்ளதாகக் கண்டறியப் பட்டுள்ளது. நோய் பாதித்தவர்கள் எண்ணிக்கையில் 26.65 சதவீதம் பேர் குணமடைந்துள்ளனர். மொத்தம் 37,336 பேருக்கு நோய் பாதிப்பு உறுதி செய்யப்பட்டுள்ளது. நேற்றில் இருந்து புதிதாக 2293 பேருக்கு நோய் பாதிப்பு கண்டறியப்பட்டது.
கோவிட்-19 குறித்த அதிகாரப்பூர்வ மற்றும் அண்மைத் தகவல்கள், நுட்பமான விஷயங்கள், வழிகாட்டுதல்கள் மற்றும் அறிவுரைகள் குறித்த தகவல்களுக்கு தயவுசெய்து பின்வரும் இணையதள சுட்டியைப் பாருங்கள் :
https://www.mohfw.gov.in/.
கோவிட்-19 தொடர்பான நுட்பமான வினவல்கள் இருந்தால் technicalquery.covid19[at]gov[dot]in என்ற மின்னஞ்சலுக்கும், மற்ற வினவல்களுக்கு ncov2019[at]gov[dot]in என்ற மின்னஞ்சலிலும் தொடர்பு கொள்ளலாம்.
கோவிட்-19 குறித்த ஏதும் தகவல்கள் தேவைப்பட்டால் சுகாதாரம் மற்றும் குடும்ப நல அமைச்சகத்தின் உதவி எண்களில் தொடர்பு கொள்ளலாம்: +91-11-23978046 அல்லது 1075 . கோவிட்-19 குறித்த மாநிலங்கள் / யூனியன் பிரதேசங்களின் உதவி எண்களின் பட்டியல் பின்வரும் இணையதள சுட்டியில் தரப்பட்டுள்ளன:
https://www.mohfw.gov.in/pdf/coronvavirushelplinenumber.pdfHYPERLINK "https://www.mohfw.gov.in/pdf/coronvavirushelplinenumber.pdf%20." \t "_blank" .
ஆயுஷ்
ஆயுர்வேத மருத்துவத்தில் தொழில் முனைப்பு மற்றும் வர்த்தக மேம்பாடு குறித்த இரண்டு நாள் தேசிய கருத்தரங்கு புதுதில்லியில் தொடங்கியது
ஆயுர்வேத மருத்துவத்தில் தொழில்முனைப்பு மற்றும் வர்த்தக மேம்பாடு குறித்த இரண்டுநாள் தேசிய கருத்தரங்கு புதுதில்லியில் இன்று தொடங்கியது. ஆயுஷ் அமைச்சக மத்திய இணையமைச்சர் திரு. ஸ்ரீபத் எசோ நாயக் மற்றும் கலாச்சார சுற்றுச்சூழல் மற்றும் வனத்துறை இணையமைச்சர் டாக்டர் மகேஷ் ஷர்மா ஆகியோர் துவக்க உரையாற்றினர். டாக்டர் அம்பேத்கர் சர்வதேச மையத்தில் நடைபெறும் இந்தக் கருத்தரங்கை நித்தி ஆயோக் ஒத்துழைப்புடன் ஆயுஷ் அமைச்சகம் ஏற்பாடு செய்துள்ளது. ஆயுர்வேத மருந்து உற்பத்தியில் ஈடுபட்டுள்ள தொழிலதிபர்கள் மற்றும் பங்குதாரர்களுக்கு இத்துறையில் வர்த்தக வாய்ப்புகளை கண்டறிவதை நோக்கமாகக் கொண்டு இக்கருத்தரங்கு நடத்தப்படுகிறது.
ஆயுர்வேதத் தொழிலை மேம்படுத்துவதற்கு அமைப்புகளை தொடங்குவதோ அல்லது நிதியுதவி செய்வதோ மட்டும் போதாது என்று கருத்தரங்கில் பேசிய திரு ஸ்ரீபத் யசோ நாயக் தெரிவித்தார். ஆயுர்வேதத் தொழிலை முன்னெடுத்துச் செல்வதற்காக கடந்த நான்கு ஆண்டுகளில் ஆயுஷ் அமைச்சகம் பல திட்டங்களை செயல்படுத்தியிருப்பதை அவர் சுட்டிக்காட்டினார். “தொங்குக இந்தியா”, “இந்தியாவில் தயாரிப்போம்”, “இந்தியாவில் முதலீடு செய்க” மற்றும் “மின்னணு இந்தியா” ஆகிய பிரதமர் திரு. நரேந்திர மோடியின் புரட்சிகரத் திட்டங்களுடன் ஆயுர்வேத தொழிலையும் இணைக்க முயற்சி மேற்கொள்ளப்பட்டு வருகிறது.
மத்திய இணையமைச்சர் டாக்டர் மகேஷ் ஷர்மா பேசுகையில், ஆயுர்வேதம், நமது வளமான பாரம்பரிய பெருமையின் ஒரு பகுதி என்றும், அதன் முக்கியத்துவத்தை இந்தியாவில் மட்டுமல்ல, உலக நாடுகளிலும் நாம் பிரச்சாரம் செய்ய வேண்டும் என்று கேட்டுக் கொண்டார்.
பிரதமர் அலுவலகம்
ஜெம்–இன் 2022-23-ஆம் நிதியாண்டுக்கான மொத்த வணிக மதிப்பீடு ரூ.2 லட்சம் கோடியை தாண்டியிருப்பதற்கு பிரதமர் பாராட்டு
ஜெம் -யின் 2022-23-ஆம் நிதியாண்டுக்கான மொத்த வணிக மதிப்பீடு ரூ.2 லட்சம் கோடியை தாண்டியிருப்பதற்கு பிரதமர் திரு நரேந்திர மோடி மகிழ்ச்சித் தெரிவித்துள்ளார். இது தொடர்பாக மத்திய அமைச்சர் திரு பியூஷ் கோயல் வெளியிட்டுள்ள ட்விட்டர் பதிவிற்கு பிரதமர் வெளியிட்டுள்ள பதில் பதிவில் கூறியிருப்பதாவது:
”அற்புதம்! இந்திய மக்களுக்காக தன்னுடைய ஆற்றலை ஜெம் இந்தியா நிரூபித்திருக்கிறது. இதன் மூலம் ஏராளமான குடிமக்களின் செழுமையும் சிறந்த சந்தை வாய்ப்புகளும் உறுதி செய்யப்பட்டுள்ளது”
((